
Staroslovenska  in  cerkvenoslovanska 
bogoslovna  vprašanja 

Dr,  Fr,  Grivec, 

Bogoslovna  vprašanja  umevam  v  najširšem  pomenu;  sem  štejem 
tudi  obredna  (liturgična),  dušnopastirska  in  cerkvenozgodovinska 
vprašanja.  S  temi  pa  so  neločljivo  zvezana  jezikoslovna  vprašanja, 
ker  se  morejo  reševati  le  v  zvezi  z  bogoslovno  vsebino.  Cerkvena 
slovanščina  je  nedvomno  še  bolj  zvezana  z  bogoslovjem  nego  cer- 
kvena (biblična)  grščina  in  latinščina.  Grščina  in  latinščina  imata 
namreč  starejšo,  oblikovno  dovršenejšo  svetno  in  pogansko  knji- 
ževnost. Stara  slovanščina  (in  stara  slovenščina)  pa  nam  je  ohranjena 
le  v  cerkvenih  spomenikih,  je  le  cerkvenoslovanska,  torej  tesno  zve- 
zana s  cerkveno  in  bogoslovno  rabo. 

Staroslovenski,  cerkvenoslovanski.  Miklošič  je  književni  jezik,  ki 
sta  ga  izoblikovala  sv.  Ciril  in  Metod,  imenoval  starosloven- 
ski,  z  izrecnim  poudarkom,  da  mu  je  podlaga  staro  slovensko  pa- 
nonsko narečje.  Ko  je  bilo  ob  koncu  19.  stoletja  Miklošičevo  mnenje 
dokončno  ovrženo,  je  začela  dunajska  slavistična  šola  uvajati  nazi- 
vanje:  altkirchenslavisch.  Ta  stvarno  pravilni  naziv  so 
skušali  jezikoslovci  uvesti  tudi  v  druge  jezike,  n.  pr.  ruski,  poljski, 
slovenski  i.  dr.  Toda  uvideli  so,  da  se  takšna  trojna  sestavljenka  ne 
sklada  z  duhom  slovanskih  in  romanskih  jezikov.  Zato  so  nazivanje 
starocerkvenoslovanski  nadomestili  z  izrazom  staro- 
slovanski  (tako  Ukrajinci,  Rusi,  Italijani,  Francozi)  ali  staro- 
slovenski (Cehi,  Slovaki,  Hrvati,  Srbi),  čeprav  to  izražanje  ni 
tako  natančno  kakor  altkirchenslavisch.  Večkrat  zadostuje 
izraz  cerkvenoslovanski.  V  mnogih  primerih  je  namreč  težko 
ločiti  mejo  med  staro  cerkveno  siovanščino  (do  11.  stoletja)  in  po- 
znejšo cerkvenoslovanščino;  premnogi  spomeniki  so  mešani,  namreč 
po  izvoru  ter  deloma  tudi  po  besednem  zakladu  in  po  skladnji  (sin- 
taksi) staroslovanski,  pa  ohranjeni  ie  v  glasoslovno  poznejših  cerkve- 
noslovanskih  rokopisih.  —  Slovenci  smemo  rabiti  tudi  izraz  staro- 
slovenski, seveda  ne  v  smislu  Miklošičevega  mnenja  o  panon- 
skem izvoru  cerkvene  slovanščine.  Včasih  je  pač  treba  posebej  ločiti 
staro  karantansko  (in  panonsko)  slovenščino,  a  bolj  teoretično  nego 
praktično,  ker  je  dokončno  dokazano,  da  ni  ohranjen  noben  čisto 
staroslovenski  spomenik.  Frisinški  spomeniki  namreč  niso  čisto  slo- 
venski, temveč  prekvašeni  s  staro  cerkveno  siovanščino. 

Jagič  in  Vondrak  o  II.  Irisinškem  spomeniku 

V.  Jagič  in  V.  Vondrak  sta  povzela  in  dopolnila  vse  jezikoslovno  delo 
19.  stoletja  o  fris,  spomenikih.  Niuno  temeljito  znanstveno  delo  potrebuje 
le  še  bogoslovnega  dopolnila;  jezikoslovno  in  zlasti  književnozgodovinsko 
(posebno  o  IL  spomeniku)  pa  mora  tvoriti  podlago  vsakemu  nadaljnjemu 
raziskovanju.  Zato  je  treba  uspeh  njunega  dela  natančno  ugotoviti  in  ga 
točno  navajati. 

Miklošič  je  trdil,  da  so  fris.  spomenike  prevedli  nemški  misijoneirji  v 
Panoniji  ali  najbrž  v  Kajrantaniji;  zanj  je  bilo  vprašanje  manj  zapleteno,  ker 

je   staro   slovenščino  bistveno  istovetil  s  cerkveno  slovanščino.  Jagič  pa  je 

I.  1876  (Arhiv  f.  slav,  Ph,  1876,  450)  izrazil  mnenje,  da  so  nemški  misijonarji 
porabili  jezikovno  delo  sv.  Cirila  in  Metoda;  tako  je  razlagal  vpliv  cerkvene 
slovanščine  na  fris,  spomenike  (Beeinflussung  des  Karantanisch-slovenischen 
von  Seiten  des  echten,  kirchlichen  Altslovenischcn).  V  prvi  izdaji  svojega 
spisa    »Zur    Entstehungsgesch.    der    kirchenslav.    Sprache«    1900,    54,    trdi    o 

II.  fris.  spomeniku,  da  je  sorodni  Klimentov  govor  nanj  vplival.  Natanč- 
neje je  o  tem  pisal   v  diskusiji  z  V.  Vondrakom. 

V,  Vondrak  je  o  tem  pisal  v  knjigah:  Frisinske  pamatky  (1896) 
in  Studie  (1903),  V  obeh  knjigah  poudarja  velik  vpliv  cerkvene  slovan- 
ščine na  naše  najstarejše  književne  spomenike  in  odločno  trdi,  da  brez  csl. 
književnosti  ne  bi  imeli  fris.  spomenikov,  Vondrakovo  mnenje  o  češkem 
(moravskem)  vplivu  na  besedni  zaklad  je  sicer  dokončno  zavrnjeno,  a  vpliv 
cerkvene  slovanščine  v  drugem  smislu  je  neovržen  (gl.  zgor.  str.  36),  Velika 
njegova  znanstvena  zasluga  je,  da  je  odkril  nemške  vzorce  I,  in  III.  spo- 
menika; dognal  je,  da  sta  dobesedno  prevedena  po  nemških  obrazcih 
(Studie  54),  V  glavnem  je  rešil  tudi  vprašanje  liturgičnc  rabe.^  Glede 
II.  spomenika  pa  je  s  svojim  omahovanjem  živo  predstavil  težavnost  tega 
vprašanja.  V  prvi  knjigi  je  pravilno  dognal,  da  je  frisinški  spovedni  nagovor 
(II.  fris.)  ohranjen  v  zelo  okrnjeni  obliki.  Slovanski  duhovnik,  ki  je  ta  spo- 
menik narekoval,  je  marsikaj  izpustil,  nekaj  pa  tudi  prenaredil  ali  pa  morda 
prestavil  na  drugo  mesto,^  V.  je  mislil,  da  je  prvotno  besedilo  bolje  ohra- 
njeno v  sorodnem  Klimentovem  govoru  in  da  je  torej  fris.  nagovor  odvisen 
od  Klimenta,  ne  pa  nasprotno.  V  knjigi  Studie  pa  je  trdil,  da  je  Kli- 
mentov govor  odvisen  od  II.  fris.  Pravilno  je  ugotovil,  da  značilna  slovenska 
zveza  nedoločnika  z  dajalnikom  dokazuje  to  odvisnost.  Predaleč  pa  je  šel 
v  sklepanju,  da  je  v  Klimentovem  govoru  zaradi  prevelike  odvisnosti  nekaj 
neskladnosti,  posebej   v  uporabi  misli   o  izvirnem  (Adamovem)   grehu. 

Jagič  je  Vondrakovo  mnenje  o  neskladnostih  v  Klimentovem 
govoru  odločno  zavrnil  in  ugotovil,  da  je  Kliment  misel  o  izvirnem  grehu 
ne  le  pravilno,  temveč  celo  izvrstno  zvezal  s  svojim  kontekstom.  Zelo 
krepko  pobija  Vondrakov  očitek,  češ  da  je  Klimentov  govor  slaba  kompi- 
lacija,  kakor  da  bi  bil  K.  manjvreden  pisatelj  in  slab  kompilator,^  —  V.  se 
je  pod  težo  Jagičevih  dokazov  povrnil  k  svoji  prvotni  misli,  da  je  II,  fris. 
zelo  okrnjen,  a  pravilno  je  vztrajal  v  ugotovitvi,  da  je  Klimentov 
govor  odvisen  od  II.  fris.  Jagič  pa  je  priznal,  da  je  Klimentovo  izražanje 
»jemu  bilo  žitije«  odvisno  od  značilno  karantanske  (in  fris.)  oblike  »jemu 
be  žiti«.  Vondrakovo  priznanje,  da  je  II,  fris.  okrnjen,  pa  je  sprejel  kot 
bistveno  soglasno  z  mnenjem,  da  je  sorodnost  obeh  spomenikov  utemeljena 
v  odvisnosti  od  neke  tretje  predloge,*  Iz  Vondrakovega  odgovora  sklepa, 
da  se  mu  je  posrečil  glavni  namen  kritike,  namreč  rešitev  Klimentove 
pisateljske  časti,  t.  j.  dokaz,  da  K.  ni  bil  tako  slab  kompilator,  ka- 
kor ga  je  V.  v  tej  zvezi  1.   1903  označeval. 

Iz  te  diskusije  se  očitno  vidi,  kako  daleč  je  Jagič  Vondraka  prekašal 
po  bisroumnosti  in  po  široki  razgledanosti;  V.  pa  je  pokazal  plemenito 
resnicoljubnost,  ko  je  svojo  zmoto  umaknil.  Jagič  je  (1905)  navedel 
mnogo  stvarnih  dokazov  za  zvezo  II,  fris.  in  Klimentovega  govora  z  ostalimi 
govori  istega  Klimenta  in  s  csl,  književnostjo.  Dragoceno  gradivo  o  zvezi 
II.  fris.  s  csl.  književnostjo  mora  upoštevati  vsak,  kdor  se  dotakne  vpra- 
šanja o  izvoru  II.  fris. 

Pri  nas  je  o  tem  največ  razpravljal  prof.  dr.  I.  Grafenauer,  zlasti  v 
knjigi  »Karolinška  kateheza«  (1936).  V  glavnem  se  je  pridružil  Vondrakovemu 
mnenju,  ki  ga  je  ta  dokazoval  v  knjigi  »Studie«,  Značilne  so  naslednje 
trditve:  »V  Freis.  II,  se  vsi  odstavki  logično  pravilno  razvijajo  drug  iz  dru- 

^  Liturgično  rabo  fris,  spomenikov  je  natančneje  določil  F  r,  U  š  e  - 
ničnik  v  BV  1926,  265—301  in  BV  1936,  81—96,  a  ni  upošteval  Vondraka. 

2  Gl.  mojo  knjigo    Zarja    stare    slov.  književnosti    (1942)  27. 

3  ASPh  1905,  395—412. 

*  ASPh  1905,  256—261,  Najpregledneje  sem  to  predstavil  v  DS  1942, 
122;  gl,  tudi  zgoraj  str,  35  s  in  knjigo  .Zarja. 

gega  in  so  . .  .  v  dobrem  skladu  med  seboj  ...  V  Klimentovi  homiliji  pa  so 
vidni  le  trije  deli  izmed  peterih,  ki  jih  vidimo  v  Freis,  II,  In  še  ti  se  prav 
ne  skladajo.  Kakor  je  že  Vondrak  dokazal,  je  Adamov  greh  pri  Klimcntu 
zašel  v  napačno  vsebinsko  zvezo  ,  ,  .  Podobno  je  z  drugim  in  tretjim  delom 
(str,  39)  . .  .  Nastala  je  še  druga  zev ...  In  še  tretja  zev  (str.  40)  ...  Te  ne- 
skladnosti (41)  .  .  .  Značilne  nepravilnosti  v  (Klimentovem)  poučenju  (42),« 
Metodično  nedopustno  torej  ponavlja  Vondrakovo  zmoto,  ki  jo  je  J,  že  1.  1905 
popravil  in  jo  je  V.  vsaj  molče  umaknil.  To  je  tem  manj  opravičljivo,  ker  je 
bil  že  opozorjen,  da  se  »ni  dovolj  uglobil  v  tehtne  (Jagičeve)  ugovore«.  Na 
to  opozoritev  je  v  DS  1934,  494  ostro  odgovoril  in  navedel  nekoliko  stavkov 
iz  Jagičevega  končnega  odgovora,  a  glavne  Jagičeve  stvarne  dokaze  in 
Vondrakov  umik  je  popolnoma  prezrl.  V  Času  1941,  351  ss  v  zelo  ncaka- 
demski  obliki  ponavlja  svoje  napake  ter  jih  obširno  pomnožuje  z  novimi 
zmotami.  Nepravilno  poroča  o  diskusiji  med  J.  in  V,  V  enostranskem  pre- 
tiravanju Vondrakovih  zaslug  in  preziranju  Jagičevih  ugotovitev  zmotno 
piše,  da  je  Vondrak  utrl  pot  do  Klimentovih  spisov.  A  Jagič  prav  v  na- 
vedenem odgovoru  Vondraku  poudarja,  da  sta  to  storila  Undoljski  in  Lavrov 
(kar  z  vsemi  slavisti  izrecno  trdi  tudi  Vondrak),  Prezirljivo  smeši  Jagičcvo 
pravilno  ugotovitev  o  zvezi  Adamovega  greha.  Svojo  napako  o  Adamovem 
grehu  v  obširnem  bogoslovnem  razpravljanju  podpira  z  jezikoslovno 
zmoto,  da  csl.  »o  njem«  ne  pomeni  »v  njem«,  čeprav  se  ta  pomen  v  csl. 
prevodu  NZ  skoraj  200  krat  ponavlja  in  je  v  vzhodni  cerkveni  književnosti 
še  danes  zelo  običajen.  V  DS  1938,  383  je  z  odločnim  poudarkom  trdil,  da 
csl.  citati  v  zvezi  s  spominom  svetnikov  n  e  pomeni  častiti,  čeprav 
je  bil  opozorjen  na  pravilni  pomen,  ki  spada  med  najobičajnejše  pojme  csl. 
in  ruskega  jezika.  Na  to  zmoto  je  zgradil  očitek  »hude  neskladnosti«;  v 
»Času«  pa  v  tej  zvezi  ponovno  očita  dogmatično  nepravilnost.  Kljub  opo- 
zoritvam  ne  pozna  že  davno  objavljenih  Klimentovih  spisov  in  sorodne  csl. 
književnosti,  niti  značilno  različne  rokopisne  tradicije  važnega  Klimentovcga 
govora.  Zato  je  večina  njegovega  razpravljanja  o  II.  fris,  stvarno  in  meto- 
dično povsem  zgrešena,  zlasti  pa  tri  poglavja  knjige  Karolinška  kate- 
h  e  z  a  (str.  23 — 43).  Tu  namreč  proti  pravilom  znanstvene  metode  rešuje 
vprašanje  o  vzhodnih  ali  zahodnih  vplivih  na  ta  način,  da  se  brez  stvarne 
podlage  odloči  za  izključno  zahodni  izvor;  dokazuje  ga  iz  brezpo- 
membnih podobnosti  skupnih  krščanskih  idej  in  oblik.  Prav  nič  pa  ne 
preiskuje  možnosti  vzhodnih  vplivov  in  ne  vidi  zna^čilnih  sorodnosti  s 
csl.  književnostjo  (in  po  njej  z  grško),  čeprav  jih  je  J.  krepko  poudaril.  Ne 
upošteva,  da  je  V.  končno  priznal  o  kr  nje  nos  t  II,  fris.  in  molče  umaknil 
očitek    neskladnosti   v   Klimentovem   govoru. 

Osnovno  pravilo  znanstvene  metode  zahteva,  da  v  težkem  vprašanju 
II,  fris,  še  danes  natančno  upoštevamo  strokovne  Jagičeve  in  Vondrakove 
ugotovitve  ter  končni  uspeh  njune  resne  znanstvene  diskusije.  Kdor  bi  tega 
ne  upošteval,  bi  v  to  vprašanje  zanašal  zmedo;  znanosti  ne  bi  pospeševal, 
temveč  jo  oviral,  posebno  v  malenkostnih  slovenskih  razmerah,  kjer  se  je 
v  tem  vprašanju  že  preveč  grešilo. 

Kakor  je  Grafenauerjevo  dokazovanje  o  izvoru  II.  fris.  stvarno  in  me- 
todično zgrešeno,  tako  je  iz  strokovnih  opomb  R.  Nahtigala  (Euchologium 
Sinaiticum  II,  180 — 196;  199  i,  dr.)  razvidno,  da  je  tudi  razpravljanje  o  spo- 
A^ednem  redu  (čin)  sinajskega  evhologija  v  knjigi  Karolin.  kateheza 
(21  s  in  84 — 107)  zelo  pomanjkljivo,  ker  iz  majhnih  brezpomembnih  podobnosti 
sklepa  na  zahodni  izvor,  a  ne  upošteva  značilnejših  podobnosti  z  vzhodnimi 
viri.  Tudi  iz  Nahtigalovih  opomb  vidimo,  da  g,  Grafenauer  premalo  upošteva 
csl,  književnost  in  csl,  jezik.  Zahodne  vzorce  I.  in  III.  fris.  ter  prevod  staro- 
bavarske  molitve  v  sin,  evh.  pa  je  odkril  že  Vondrak.  G.  Grafenauer  je 
Vondrakovo  dokazno  gradivo  tu  nekoliko  dopolnil, 

Češčenje  svetnikov 

Med  najtežja  staroslovenska  bogoslovna  vprašanja  spada  navi- 
dezno pretiravanje  češčenja  svetnikov  v  11.  fris.  in  v  sorodnem  Kli- 

mentovem  govoru,  posebno  pa  v  uvodu  Žitij  Konstantina  in  Mctodija. 
Je  li  to  poudarjanje  svetnikov  posledica  tedanje  velike  vneme  za 
češčenje  svetniških  podob?  Ključ  za  rešitv  tega  vprašanja  je  dala 
šele  natančnejša  bogoslovna  raziskava  frisinškega  spovednega  na- 
govora, ki  kaže  sledove  miselnosti  in  izražanja  sv.  J.  Zlatousta.  V 
govorih  sv.  J.  Zlatousta  je  namreč  ena  izmed  vodilnih  misli,  da  je 
izvirnega  greha  kriva  duševna  lenoba  ali  brezbrižnost  (rathymia, 
okneria,  ameleia).  Prvo  sredstvo  proti  tej  lenobi  pa  je  zgled  svet- 
nikov, ki  nas  drami  k  čuječnosti,  nas  spodbuja  in  vnema. ^'  Misel  o 
brezbrižnosti  (ameleia)  kot  vzroku  (sovzroku)  izvirnega  greha  je  za- 
pisal že  sv.  Teofil  Antiohijski  v  2.  stoletju;  torej  je  obsežena  že  v 
najstarejši  krščanski  tradiciji,  S  tem  so  vzhodni  cerkveni  očetje  dobro 
zadeli  psihologijo  greha.  Kaj  pomaga  vsa  božja  dobrota  in  naposled 
tudi  Kristusovo  odrešenje,  če  se  človek  za  vse  to  ne  zmeni  in  se  nič 
ne  potrudi,  da  bi  spolnjeval  zapovedi  dobrotljivega  Boga  ter  postal 
deležen  odrešenja?  Tukaj  daje  fris.  nagovor  važno  pojasnilo  Cirilove- 
ga  in  Metodovega  bogoslovja. 

V  tej  luči  brez  težave  razložimo,  zakaj  se  v  II.  fris.  tako  vneto 
priporoča  zgled  svetnikov  kot  prvo  zdravilo  proti  grehu;  v  tej  zvezi 
je  razumljivo,  zakaj  se  spoved  imenuje  poslednje  zdra- 
vilo. To  je  obenem  posebno  trden  dokaz,  da  je  fris.  nagovor  obli- 
koval ali  preoblikoval  sam  sv.  Metod  ali  pa  kdo  izmed  njegovih 
učencev,  seveda  z  njegovim  sodelovanjem.  Takšno  umevanje  zgleda 
in  češčenja  svetnikov  se  ujema  z  vodilno  mislijo  uvoda  ŽK  in  ŽM  ter 
s  Klimentovim  govorom  v  čast  apostolu  —  kot  posebno  značilna  misel 
Metodovega  (in  Cirilovega)®  bogoslovja  v  duhu  najstarejše  vzhodne 
krščanske  tradicije.  Po  tej  misli  je  II.  fris.  spomenik 
očitno  in  neovržno  zvezan  s  Cirilovo  in  Meto- 
dovo   književno    in    bogoslovno    šolo. 

Verodostojnost  Žitij  Konstantina  in  Melodija  v  luči  bogoslovnih 

vprašanj 

Prvaki  slavistike  in  zgodovinske  znanosti  niso  nikoli  dvomili  o 
izredno  veliki  zgodovinski  verodostojnosti  ŽK  in  ŽM.  Glede  časa, 
kdaj  sta  bili  ti  dve  žitji  spisani,  so  prvi  jezikoslovci  soglasno  trdili, 
da  spadata  v  najstarejšo  dobo  csl.  književnosti  na  panonskih  in  mo- 
ravskih  tleh;  zato  so  ju  imenovali  panonski  legendi,  A.  Voronov 
je  sicer  mislil,  da  sta  bili  Žitji  spisani  šele  v  začetku  10.  stoletja  v 
Makedoniji,  a  o  zgodovinski  verodostojnosti  ni  dvomil,  F.  Snopek 
pa  je  na  podlagi  te  domneve  dokazoval  fotijevsko  tendenč- 
n  o  s  t  ŽK  in  ŽM.  Domnevo  Voronova  je  v  zadnjih  dveh  desetletjih 
deloma  obnovil  I.  Ogienko.  To  je  dalo  nekoliko  opore  Lj.  Haupt- 
mannu,  da  je  poudarjal  lažnivost  Cirilovega  življenjepisca.  Najodloč- 
nejši  je  bil  A.  Briickner,  ki  je  sicer  priznal,,  da  je  bilo  ŽK  spisano 
že  v  Panoniji  ali  Moravski  s  sodelovanjem  sv.  Metoda,  obenem  pa  je 


^  To  sem  pojasnil  v  knjigi  Zarja  44  s   in  62;  gl,   zgoraj   str,   47, 
®  Mogoče  je,  da  je  to  misel  posebno  poudarjal  sv.  Metod;  povzel  jo  je 
po  sv.  J,  Zlatoustu,  Verjetno  je,  da  je  uvod  ŽK  napisal  sam  sv.  Metod. 


Grivec,  F. 

